חוק הרבנות הראשית לישראל (תיקון מס' 8), התשפ"ה-2024
הצעת חוק ממשלתית, הכנסת ה-25
פורסם: ספר החוקים, חוברת 3327, עמ' 106, 2024-12-05T00:00:00+02:00
החוק עורך שינויים בהרכב האסיפה הבוחרת לרבנים הראשיים ולמועצת הרבנות הראשית. החוק מגדיר כי "רב" שניתן למנותו במסגרת 10 הרבנים שממונים לאסיפה הבוחרת על ידי הרבנים הראשיים, הוא רב שמוסמך לרבנות מטעם הרבנות הראשית לישראל או רב שבידו תעודת כשירות לכהונת רב עיר, רב אזורי, רב מושב או רב שכונה. כמו כן, נקבע רף מינימלי למינוי של נשים לנציגות ציבור, מכל אחת מהקבוצות המיוצגות באסיפה הבוחרת ומנגנון למקרים שבהם אין מספיק נשים שמשמשות בתפקידים בקבוצות האמורות. בנוסף, נקבעו הסדרים בנושא ניגוד עניינים. לבסוף, נקבע כי החל מהבחירות שיתקיימו אחרי הבחירות הקרובות למועצת הרבנות הראשית, הגדרות בעלי התפקידים שחברים באסיפה הבוחרת, יחולו גם לגבי מי שממלא תפקיד זה ביהודה ושומרון.